Staçiùn de Sann-a

A staçiùn de Sann-a, dita staçiùn de Sann-a Mungrifùn ascì (stazione di Savona in italiàn), a l'è 'na staçiùn feruviaria ch'a se tröva insc'ê liĝn̂e Zena-Vintimiggia e Türìn-Sann-a, douvèrta a partì d'u 1977 a-u serviçiu d'u cumün de Sann-a, capulögu d'a sö pruvincia.

 Stoja 
sinistra|miniatura|A staçiùn vêgia de Sann-a cun 'na vetüa d'u tranvài Sann-a-Vuè
L'inpiantu d'ancö u l'è stètu fabricóu tra u 1959 e u 1962 int'u quarté de Mungrifùn, pe pigiä u postu d'a vêgia staçiùn de Sann-a Letinbru inte l'anbitu d'i travaggi p'â realizaçiùn d'u duggiu binäju d'a liĝn̂a Zena-Vintimiggia, cu'u prugèttu ch'u prevedeiva de serä u binäju ünnicu vixìn a-u mä pe traciä u növu percursu ciü a munte. U fabricóu pe-i viagiatuì, cuscì cumme di ätri detaggi d'e architetüe, sun stèti prugetè da l'inzegné Pier Luigi Nervi.

A staçiùn növa a l'è stèta inaugürä int'u meize de setembre d'u 1962, a-a prezensa d'u prescidente d'a repübbrica Antonio Segni, ma a nu l'è inträ sübitu in funçiùn. Defèti, i travaggi p'â liĝn̂a a duggiu binäju fra Sann-a e Finä nu l'ean ancùn finìi e sulu a-i 12 de mazzu de chinz'anni doppu, d'u 1977, u l'è intróu int'a staçiùn u primmu trenu pasegé, formóu da çinque autumutrice ALe 601 e rimurchiè.

D'u 2009 u fabricóu d'a staçiùn u l'è stètu interesóu da inpurtanti travaggi, che l'han missu a növu de drentu. Int'u detaggiu, u l'è stètu douvèrtu a-i viagiatuì u cian teren d'u fabricóu, che alantùa u se faciäva sciü d'i teren zèrbi, pe vegnì l'inträ principäle d'a staçiùn. Di travaggi a-u sutupasaggiu, d'u 2011, n'han fètu sustituì u cuntrusufitu e a pavimentaçiùn, asemme a l'instalaçiùn de çinque ascensuì.

 Inpianti 
sinistra|miniatura|250x250px|Panuramma d'u ciasä
U fabricóu pe-i viagiatuì u l'è furmóu da 'na serie de custruçiuìn de veddru e ciümentu a vista tachè l'ünn-a cun l'ätra, cun quella principäle ch'a cuntegne e ativitè cumerciäli mentre inte 'n'ätra se trövan i lucäli de serviçiu.

U ciasä d'a staçiùn u l'è furmóu da 21 binäi inte tüttu, cun ünze de sti lì, növe pasanti e duì trunchi, che sun dedichè a-u serviçiu viagiatuì e dutè de lunghe pensilinn-e. Quattru binäi sun pe cuntra de staçiunamentu, döviè pe netezä e vetüe, cun ün de sti lì ch'u l'è cuvèrtu da 'na custruçiùn lunga 250 metri e äta 8 ch'a permette a manutençiùn periodica a trenu cunpletu. Dapö, gh'è ancùn sêi curisse p'â posa de ventüe, pe pocu ciü de vinti chilometri de binäi inte tüttu. Sann-a a l'è ascì 'na sede de Impianto Manutenzione Corrente de Trenitalia, dutä de 'n trenu de sucursu de primma categuria.

A Sann-a u gh'è ancùn u racordiu a duggia curissa ch'u liga a staçiùn a-u scälu p'ê mèrce de Pärcu Doja, u Depoxitu lucumutive (OML) dund'u gh'è 'n ätru trenu de sucursu de primma categurìa, e Ufiçinn-e Trenitalia (OMR/OMV) e a staçiùn de Sann-a Maritima, ch'a se tröva int'u portu d'a çitè.

Segundu a clascifica de RFI a staçiùn de Sann-a a l'è 'na staçiùn de categuria "d'ôu".

 Muvimentu 
miniatura|Trenu tióu da 'na FS E.464 ch'u riva int'a staçiùn de Sann-a
A staçiùn de Sann-a a l'è servia da-i treni regiunäli, regiunäli veluçi e Intercity de Trenitalia, ciü che da ätri serviççi a lunga percurensa d'u mêximu operatù.

 Serviççi 
A staçiùn a dispunn-e de:
  Bigeterìa a spurtello
  Bigeterìa autumatica
  Säla d'ateiza
  Postu de Poliçìa feruviaria
  Serviççi igienichi
  Cafè
  Bu̇téghe
  Parchezzu

 Interscangi 
  Curiere TPL Linea d'u trasportu püblicu lucäle (ürbàn e ecstra-ürbàn) da pruvincia de Sann-a
  Autobus
  Màcchine de ciassa
  Staçiùn maritima - Palacruxee

 Notte 

 Ätri prugètti 

Sann-a
Categorîa:Sann-a